ZRW Mechanika bied oplossings vir skoner energieverskaffingFoto ter illustrasie. (Foto: Mariana Proença/Unsplash) ZRW Mechanika is ŉ hernubare energiemaatskappy wat spesialiseer in fotovoltaïese sonkrag (PV). Hulle energieoplossings kan aangewend word in residensiële, kommersiële en industriële sektore. Dié maatskappy is ŉ plaaslike energiemaatskappy, met ŉ vlak-1 swart ekonomiese bemagtiging (SEB)-gradering, wat talle internasionale pryse vir hul werk ontvang het en oor die hele Afrika-vasteland bedrywig is. Hulle spog ook met ŉ 7EP-gradering in die konstruksiebedryfontwikkelingsraad en het al meer as 10 megawatt-piek (MWp) sonkrag verskaf en geïnstalleer. ZRW bied ook alternatiewe beligtingsoplossings met behulp van doeltreffende LED-tegnologie wat aangewend word op kommersiële, residensiële en industriële persele om die energievoetspoor van kliënte te verminder, terwyl hulle hul energiedoeltreffendheid verbeter en gunstige opbrengs op belegging bied. ZRW verskaf bewese en betroubare sonkrag- en beligtingsprodukte deur sy kanaalvennootskap met toonaangewende internasionale vervaardigers van oorspronklike toerusting (OEM), op ŉ manier wat verwagtinge oortref met betroubare naverkoopdiens, herstelwerk en ondersteuning. Hierdie maatskappy werk in die privaat sektor vir kragopwekking en alternatiewe energie-oplossings, sowel as regeringsprojekte wat verband hou met elektrifisering, meting, landelike elektrifisering en areabeligting. Die span by ZRW het belê in die nuutste sonkrag-simulasie-sagteware (PVSYS), sowel as beligtingsagteware (DIALUX), om te verseker dat dit net die beste ontwerpte oplossings aan kliënte bied op ŉ wyse wat geoptimaliseer is in tyd en koste. ŉ Span hoogs gekwalifiseerde ingenieurs en tegnici maak ZRW maklik aanpasbaar en stel hulle in staat om innoverende energieoplossings, betyds en op begroting, te implementeer. ZRW Mechanika werk verder op die vlak van implementering en bied ook monitering en evaluering, bestuur van programme en projekte en oudit van uitkomste met aflewerbares. Beide gevestigde en ontluikende metodes en tegnologieë word toegepas om ŉ meetbare en praktiese uitkoms vir kliënte in die energie- en kragsektor te verseker. ZRW bied volledige EPC- (ingenieurswese, verkryging, konstruksie en ingebruikneming) oplossings vir kragsentrales tot 1 megawatt-piek (MWp), met ondervinding van meer as 30 MWp oor ŉ tydperk van ongeveer 10 jaar. Besoek ZRW Mechanika se uitstalling by Sakeliga KragDag 2022 van 11 tot 13 Augustus by die Diamantvallei-landgoed, net 20 km oos van Pretoria.